recursal/SuperWikiNEXT-32B huggingface dataset:
**Սաըդ Ալ-Դին Բաքդունես** (արաբ․՝ سعد الدين بقدونس‎‎, ապրիլի 20, 1924(1924-04-20) - փետրվարի 19, 2005(2005-02-19)), սիրիացի դերասան և ռեժիսոր։ Ծնվել է Սիրիայի մայրաքաղաքում՝ Դամասկոսում։ Նա Սիրիայի արվեստագետների շեյխ կոչումն է ստացել։

Կենսագրություն
--------------

Ամուսնացել է արվեստագետ Քլերի հետ, ով աշխատել էր Սաըդ Բաքտունեսի հետ, նրանք ունեն երկու որդի։ Նրանց դուստրը՝ Լեյլան արվեստագետ է։

Կարիերան
--------

Նա բեմերում սկսել է աշխատել 1940 թվականից սկսած։ 1958 թվականին մասնակցել է Դամասկոսի ռազմական թատրոնի ստեղծմանը։ 50-ական թվականներին, նա հիմնադրել է նրա անվամբ մի թատերախումբ և 60 տարի գերազանցող ժամանակահատվածով աշխատել է թատրոնում։

Աշխատել է թատրոններում, սինեմաներում և նույնիսկ մասնակցել է հեռարձակումների։ Մի շարք թատերական խմբերի հետ աշխատել է Լիբանանում և Կահիրեում։

Գործերը
-------

### Պիեսներ

Որպես ռեժիսոր

* Կատվի ճանկերը
* Ալժիրի լացը

Որպես դերասան

* Սիրո արմատները
* Մեծ սերը
* Կանաչ բուրմունքը
* Փափուկ ձեռքերը

### Ֆիլմեր

* Մթության լույսը (1948)
* Ժպիտը (1990)
* Գիշերը
* Ցերեկվա աստղերը
* Հրաշքների աշխարհում (1993)
* Վրեժը սիրով

### Սերիալներ

* Հաց և աղ
* Կար ու չկար
* Գլխավոր տնօրենի օրագիրը
* Փորձեր (կոմեդիա)
* Աշխարհ
* Շատ բարի սերիալը

Մահը
----

Մահացել է Դամասկոսում՝ 2005 թվականի փետրվարի 19-ին, 81 տարեկան հասակում։

Ծանոթագրություններ
------------------

1. ↑  السينما.كوم
2. ↑  «دليل دمشق». Արխիվացված է օրիգինալից 2016 թ․ մարտի 10-ին. Վերցված է 2015 թ․ սեպտեմբերի 24-ին.
3. ↑  إيلاف
**Գրիգոր Վահեի Թագվորյան** (1999 թ. սեպտեմբերի 19, Գյումրի - 2020 թ. հոկտեմբերի 10, Ջրական), 44-օրյա պատերազմի մասնակից։

Կենսագրություն
--------------

Ծնվել է Գյումրի քաղաքում։ 2018 թ. մեկնել է զինվորական ծառայության «Ես Եմ» ծրագրով։ 2020 թ. hոկտեմբերի 10-ին զոհվել է Արցախի Հանրապետության Ջրականի շրջանում։

### Կրթություն

2006-2017 թթ. սովորել և ավարտել է Գյումրու թիվ 21 հիմնական, այնուհետև թիվ 37 ավագ դպրոցները։ Սովորելու ընթացքում արժանացել է բազմաթիվ գովասանագրերի, շնորհակալագրերի։ Մասնակցել է տարբեր ինտելեկտուալ խաղերի և ուսումնական մրցաշարերի՝ ցուցաբերելով մեծ առաջադիմություն։ 2017 թ. ընդունվել է Երևանի պետական համալսարանի Կենսաբանություն ֆակուլտետի Կենսաֆիզիկա և կենսաինֆորմատիկա բաժինը։

### Սպորտ

5 տարեկանից զբաղվել է սպորտային մարմնամարզությամբ, այնուհետև սպորտային ակրոբատիկայով։ Մասնակցել է Հայաստանի և միջազգային բազմաթիվ մրցումների։ 2014 թ. ՌԴ Մոսկվա քաղաքում Համառուսաստանյան մրցաշարում գրավել է առաջին տեղը, 2 անգամ դարձել է Հայաստանի չեմպիոն, 2 անգամ Երևան քաղաքի չեմպիոն և 6 անգամ Հայաստանի փոխչեմպիոն։ 2014 թ ստացել է Հայաստանի սպորտի վարպետի կոչում։ 2015 թ-ից սկսել է զբաղվել նաև հունահռոմեական ըմբշամարտով։

### Զինվորական ծառայություն

2018 թ. մեկնել է զինվորական ծառայության «Ես Եմ» ծրագրով՝ 3 տարի ժամկետով։ Ծառայության ընթացքում ցուցաբերել է մեծ առաջադիմություն, արժանացել է խրախուսանքի հրամանատարության կողմից, պարգևատրվել է պատվոգրով, ստացել է Հայաստանի ԶՈՒ և ՊԲ «Լավագույն զինվոր մարզիկ» և «Քաջարի մարտիկ» շքանշաններ։

Երբ հարցրել են ինչու երեք տարի, ոչ թե հասարակ երկու, Գրիգորը պատասխանել է. «Չես կարծու՞մ, որ մեր հայրենիքը արժանի է, որ մեկ տարի ավելի նվիրենք մեր կյանքից նրան, արժանի է, որ մի քիչ ավելի պաշտպանենք»։

2020 թ սեպտեմբերի 27-ին ադրբեջանի կողմից սանձազերծած պատերազմի ժամանակ կատաղի թեժ մարտեր է մղել թշնամու դեմ՝ պաշտպանելով Հայրենիքը։ Պատերազմի ժամանակ իր զինակից ընկերների հետ կարողացել են խոցել թշնամու 5 անօդաչու սարք և մեկ ուղղաթիռ։ Հոկտեմբերի 9-ին կատաղի մարտերի ժամանակ որոշ ջոկատներ հետ են նահանջել։ Ռադիոկապի միջոցով նաև Գրիգորին են նահանջի հրաման տվել, բայց Գրիգորը նրանց պատասխանել է. «Ես հետ նահանջող չեմ, ես էդ տղեն չեմ, էդ մարդու տղեն չեմ, մինչև վերջ առաջ կերթամ»։ Հոկտեմբերի 10-ին թշնամու կողմից արձակած հրթիռի (գրադ կայանքի) պայթունի հետևանքով զոհվեց Արցախի Հանրապետության Ջրականի շրջանում։

Գրիգոր Թագվորյանը հակառակորդի հետ շփման գծում մարտական հերթապահություն իրականացնելիս զգոնություն և վճռականություն ցուցաբերելու, ինչպես նաև զինվորական բարձր կարգապահության համար պարգևատրվել է պատվոգրով։

Գրիգոր Թագվորյանը ԱՀ Նախագահի 2021 թ. N 238-Ա հրամանագրով հետմահու պարգևատրվել է «ՄԱՐՏԱԿԱՆ ԾԱՌԱՅՈՒԹՅՈՒՆ» մեդալով։

Ծանոթագրություններ
------------------

1. ↑  «Արցախի ՊՆ-ը հրապարակեց ևս 23 զոհված զինծառայողների անուններ».
2. ↑  «ՊԲ-ն հրապարակել է զոհված ևս 23 զինծառայողի անուններ».
3. ↑  «Նրանք զոհվեցին հանուն Հայրենիքի. 2020 թվականի արցախյան պատերազմի նահատակները (թարմացվում է)».
4. ↑  «Մեր ցատկորդները զարմացրին Մոսկվայի մասնագետներին, Tsayg.am».

Արտաքին հղումներ
----------------

* Տղաները՝ օրինակ մատաղ սերնդին
* Ձեզ բացակա չենք դնի․ Գրիգոր Վահեի Թագվորյան (yerkirmedia.am) Արխիվացված 2021-09-16 Wayback Machine
* Ձեզ բացակա չենք դնի․ Գրիգոր Վահեի Թագվորյան (youtube.com)
**Ահմեդ Համդի Թանփընար** (հունիսի 23, 1901(1901-06-23), Ստամբուլ, Օսմանյան կայսրություն - հունվարի 24, 1962(1962-01-24), Ստամբուլ, Թուրքիա), թուրք գրող, հասարակական- քաղաքական գործիչ և էսսեիստ։ 1942- 1946 թվականներին եղել է Թուրքիայի խորհրդարանի անդամ։ Նրա ամենահայտնի գործերից մեկն «Խաղաղություն» վեպն է։ Վերջինս թարգմանվել է նաև հայերեն։

Կենսագրություն
--------------

Թանփընարը ծնվել է 1901 թվականի հունիսի 23-ին Ստամբուլում։ Նրա հայրը եղել է դատավոր Հուսեյին Ֆիքրի Էֆենդին։ Հուսեյին Ֆիքրի Էֆենդին եղել է Մաչահելի վրացի։

Ահմեդի մայրը մահացել է Մոսուլում, երբ երեխան դեռ տասներեք տարեկան էր։ Քանի որ նրա հայրը դատավոր էր նշանակվում տարբեր քաղաքներում, Թանփընարը ստիպված էր կրթություն ստանալ մի շարք քաղաքներում, ներառյալ Ստամբուլը, Սինոպը, Սղերդը, Քիրքուքը և Անթալիան։ Ավարտելով անասնաբուժական քոլեջը, նա շարունակեց իր կրթությունը Ստամբուլի համալսարանի գրականության ֆակուլտետում, որը նա ավարտեց 1923 թվականին։

Ահմեդ Համդի Թանփընարը դասախոսել է դպրոցներում և բարձրագույն ուսումնական հաստատություններում։ Դասավանդել է Էրզրումի, Կոնիայի, Անկարայի դպրոցներում։ 1939 թվականին սկսում է դասավանդել ժամանակակից թուրք գրականություն։ 1942- 1946 թվականներին Մարաշում պատգամավոր է դառնում։ Ահմեդ Համդի Թանփընարն աշխատել է Կրթության նախարարությունում, 1949 թվականին շարունակել դասավանդել Ստամբուլի համալսարանում։ 1953 թվականին ճանապարհորդել է Եվրոպայով՝ լինելով Ֆրանսիայում, Բելգիայում, Նիդերլանդներում, Անգլիայում, Իսպանիայում և Իտալիայում։ Ամեն տարի Ստամբուլում անց է կացվում «Ահմեդ Համդի Թանփընարի անվան գրականության փառատոն»։ Թանփընարը թուրք գրականության ամենակարևոր հեղինակներից է, որն իր ստեղծագործության մեջ հաջողությամբ միախառնում է արևելյան ու արևմտյան մշակույթը։ Թանփընարը թարգմանվել է մի շարք լեզուներով, այդ թվում նաև անգլերեն, ուկրաիներեն, հունարեն, եբրայերեն և հայերեն։

Ծանոթագրություններ
------------------

**Քույր նախագծիում*** Մեջբերումներ Վիքիքաղվածքում
* Տեսաձայնային նյութեր Վիքիպահեստում

1. 1 2 3 4  SNAC — 2010.
2. ↑  «Gdd, Hüseyin Fikri Efendi». gdd.org.tr. Արխիվացված է օրիգինալից 2015 թ․ փետրվարի 5-ին. Վերցված է 2014 թ․ մայիսի 31-ին.
3. ↑  M. Orhan Okay, *Bir hülya adamının romanı: Ahmet Hamdi Tanpınar*, Dergâh Yayınları, 2010, ISBN 9789759951900, p. 26.

Արտաքին հղումներ
----------------

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա · Մեծ նորվեգական · Treccani |
|  |
| 

|  Չափորոշչային վերահսկողություն |
| --- |
|  |
| BIBSYS: 90155449 · BNC: a10929642 · BNE: XX5008550 · BNF: 12055255h · CiNii: DA09229270 · GND: 11939104X · ISNI: 0000000121442252 · LCCN: n84017850 · NDL: 001212634 · NTA: 069554994 · NUKAT: n2011216783 · SUDOC: 028789598 · VIAF: 95282087 · WorldCat VIAF: 95282087 |

 |

 |
**Գևորգ Կառլենի Հարությունյան** (փետրվարի 21, 1997(1997-02-21), Դիմիտրովգրադ (Ռուսաստան ), Ուլյանովսկի մարզ, Ռուսաստան), ազգությամբ հայ ռուսաստանցի ֆուտբոլիստ, հարձակվող և ձախ կիսապաշտպան։

Կենսագրություն
--------------

### Ակումբային կարիերա

Սկսել է ֆուտբոլով զբաղվել Դիմիտրովգրադում, իսկ 12 տարեկանից զբաղվել է «Ռուբին» ակադեմիայում։ 2012/13 մրցաշրջանից հանդես է եկել թիմի երիտասարդական կազմում։ 2014/15 մրցաշրջանում «Ռուբին-2»-ի կազմում անցկացրել է երեք հանդիպում երկրորդ դիվիզիոնում։ Կազանյան ակումբի հիմնական կազմում նորամուտը նշել է 2015 թվականի սեպտեմբերի 24-ին «խաբարովսկի ՍԿԱ»-ի դեմ Ռուսաստանի Գավաթի խաղում։

2017 թվականի գարնանը վարձավճարով տեղափոխվել է հայկական «Փյունիկ»։ Հայաստանի առաջնությունում նորամուտի Խաղը խաղացել է 2017 թվականի մարտի 5-ին «Գանձասարի» դեմ՝ ընդմիջմանը փոխարինման դուրս գալով Արթուր Նադիրյանի փոխարեն։ Առաջին անգամ աչքի է ընկել իր երկրորդ խաղում՝ 2017 թվականի մարտի 10-ին՝ գրավելով «Արարատի» դարպասը։ Ընդհանուր առմամբ կես մրցաշրջանում մասնակցել է 13 հանդիպման և դարձել մեկ գոլի հեղինակ երկրի առաջնությունում, ինչպես նաև 3 խաղի է մասնակցել Հայաստանի Գավաթի խաղարկությունում, որտեղ իր թիմի հետ դարձել է եզրափակչի մասնակից։ Վարձակալության ավարտից հետո վերադարձել է «Ռուբին»։

### Կարիերան հավաքականում

Հրավիրվել է Ռուսաստանի պատանեկան հավաքական, այդ թվում՝ 2015 թվականի ապրիլին ընկերական մրցաշարում երկու հանդիպում է անցկացրել ԱՄԷ-ի և Չեխիայի հասակակիցների հետ։

Ֆուտբոլիստի խոսքով՝ բազմիցս հրավերներ է ստացել Հայաստանի պատանեկան և երիտասարդական հավաքականներից, սակայն «Ռուբինի» ղեկավարությունը նրան բաց չի թողել, քանի որ չեն ցանկացել, որ նա լեգեոների կարգավիճակ ունենա։

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  Матч СКА-Энергия — Рубин. footballfacts.ru
3. ↑  «GANDZASAR VS. PYUNIK 2 — 0». Արխիվացված օրիգինալից 2017 թ․ մարտի 22-ին. Վերցված է 2017 թ․ հուլիսի 20-ին.
4. ↑  «PYUNIK VS. ARARAT 3 — 0». Արխիվացված օրիգինալից 2017 թ․ մայիսի 17-ին. Վերցված է 2017 թ․ հուլիսի 20-ին.
5. ↑  Геворг Арутюнян: «Дебют за сборную принёс положительные эмоции»
6. ↑  Геворг Арутюнян: «Рубин» не отпустил меня в юношеские сборные Армении
7. ↑  «Нападающий казанского "Рубина" Арутюнян: я горжусь тем, что армянин». Արխիվացված օրիգինալից 2016 թ․ նոյեմբերի 22-ին. Վերցված է 2017 թ․ հուլիսի 20-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · FootballFacts.ru · Soccerway · Sportbox.ru · Transfermarkt (խաղացող) |

 |
**Պիտերի կրթությունը** 1992 թվականին ռեժիսոր Ժերարդին Վյուրցբուրգի ամերիկյան կարճամետրաժ վավերագրական ֆիլմն է՝ Դաունի համախտանիշով հատուկ կարիքներ ունեցող Պիտեր Գվազդաուսկասի և Վիրջինիայի Բլեքսբուրգ քաղաքում ավանդական երրորդ դասարանում ընդգրկվածության մասին։ 1993 թվականին որպես լավագույն վավերագրական կարճամետրաժ ֆիլմ արժանացել է «Օսկար» մրցանակի։

Դերերում
--------

* Ջուդի Գվազդաուսկաս (Պիտերի մայրը)
* Ֆրանկ Գվազդաուսկաս (Պիտերի հայրը)
* Պիտեր Գվազդաուսկաս (Պիտեր)
* Օրիորդ Գվազդաուսկաս (Պիտերի ուսուցիչը)
* Օրիորդ Քոլեյ (Հատուկ ուսուցիչ)

Սյուժե
------

Դաունի համախտանիշով հատուկ կարիքավոր տղան՝ Պիտեր Գվազդաուսկասը հաճախում է ավանդական դպրոց՝ պարբերաբար զարգացող աշակերտների հետ։ Սկզբնապես գտնվում էր հատուկ դպրոցում՝ աուտիզմ ունեցող երեխաների հետ։ Պիտերը սովորում է ավանդական դպրոցում, քանի որ ըստ դաշնային օրենքի, հատուկ կարիքներ ունեցող ուսանողները պետք է կրթվեն ավանդական դպրոցներում՝ պարբերաբար զարգացող ուսանողների հետ։

Պիտերի ուսումնական տարվա առաջին կիսամյակը լավ չի ընթանում, քանի որ դրսևորում է վատ վարքագիծ՝ աղմկում է, պտտվում հատակին և վիրավորում համադասարանցիներին։ Սակայն հունվար ամսին Պիտերը բարելավում է վարքագիծը և լավ ավարտում ուսումնական տարին։ Ողջ տարվա ընթացքում կատարված բարելավումների շնորհիվ, Պիտերը դպրոցի վերջին օրը դասընկերների առաջ պարգևատրվում է բացառիկ աշակերտ լինելու համար։

Շարունակություն
---------------

2001 թվականին Պիտերն ավարտում է։ Արդյունքը Պիտերին հետևում է միջնակարգ դպրոցում, ավագ դպրոցում և ավագ դպրոցի ավարտական շրջանում։

Ծանոթագրություններ
------------------

1. ↑  «The 65th Academy Awards (1993) Nominees and Winners». *oscars.org*. Վերցված է 2011 թ․ հոկտեմբերի 22-ին.
2. ↑  «New York Times: Educating Peter». *NY Times*. Արխիվացված է օրիգինալից 2011 թ․ մայիսի 20-ին. Վերցված է 2008 թ․ մայիսի 30-ին.

Արտաքին հղումներ
----------------

* Educating Peter(անգլ.) ֆիլմը Internet Movie Database կայքում
* Պիտերի կրթությունը Direct Cinema Limited-ում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FilmAffinity · Internet Movie Database |

 |
**Պամելա Ջեյ «Պի Ջեյ» Սոուլս** (անգլ.՝ Pamela Jayne «P.J.» Soles), նախկինում՝ **Հարոն** (անգլ.՝ Hardon; հուլիսի 17, 1950(1950-07-17), Ֆրանկֆուրտ, Դարմշտադտի վարչական շրջան, Հեսսեն, Գերմանիայի Ֆեդերատիվ Հանրապետություն), ամերիկացի դերասանուհի, կինոպրոդյուսեր և լուսանկարիչ։

Կենսագրություն
--------------

Պամելա Ջեյ Հերդոնը ծնվել է 1950 թվականի հուլիսի 17-ին, Գերմանիայի Դեմոկրատական Հանրապետության Մայնի Ֆրանկֆուրտ քաղաքում, հոլանդացու և ամերիկացու ընտանիքում։ Դա կապած է նրա հետ, որ հայրը աշխատում էր միջազգային ապահովագրական ընկերությունում, այդ իսկ պատճառով նա և իր ընտանիքը ապրել են տարբեր երկրներում։ Սոուլսը ապրել է Մարոկկոյի Կասաբլանկա քաղաքում, Վենեսուելայի Մարակայբո քաղաքում, որտեղ սովորել է փոքր-ինչ խոսել իսպաներենով, այնուհետև ապրել է Բրյուսելում, որտեղ հաճախել է միջազգային դպրոց։ Ավարտելով Բրիակրիֆի քոլեջը՝ նա երազում էր դառնալ Խորհրդային Սոցիալիստական Հանրապետությունների Միության առաջին կին դեսպանը։ Նրա կարիերային կյանքը փոխվեց, երբ նա սկսեց հաճախել Նյու Յորքի դերասանական ստուդիա։

Կարիերա
-------

Պի Ջեյ Սոուլսը ֆիլմերում սկսել է նկարահանվել 1973 թվականից, և իր առաջին նկարահանված հեռուստաֆիմն ուներ «Սեր՝ ամենահոյակապ իրն այս աշխարհում» անվանումը։ Նա ընդհանուր նկարահանվել է 59 ֆիլմերում և հեռուստաֆիլմերում։

1988 թվականին Պին հանդես եկավ որպես «Б.О.Р.Н.» ֆիլմի պրոդյուսեր, որտեղ նա նույնպես ուներ դեր (նա խաղում էր Լիզի դերը)։

Անձնական կյանք
--------------

1971-1975 թվականներին Պի Ջեյը ամուսնացած է եղել երաժիշտ Ջեեմ Սթիվեն Սոուլսի հետ, 1978-1983 թվականներին՝ դերասան Դեննիս Քուեյդի հետ (1954), 1983-1998 թվականներին՝ օդաչու Սքիփ Հոլմի հետ (1944)։ Վերջիններս ունեն երկու երեխա, որդի՝ Ջեֆրի Սքայ Հոլմը (1983) և դուստր՝ Էշլի Բրուկ Հոլմը (1988)։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Տեսանյութը ՅուԹյուբում
2. ↑  «Արխիվացված պատճենը». Արխիվացված է օրիգինալից 2016 թ․ մարտի 4-ին. Վերցված է 2016 թ․ հունվարի 8-ին.
3. ↑  P. J. Soles

Արտաքին հղումներ
----------------

* Պի Ջեյ Սոուլսի պաշտոնական կայքը
* Պի Ջեյ Սոուլս (անգլ.) *Internet Movie Database* կայքում
**Յավուզ Բինգյոլ** (հոկտեմբերի 7, 1964(1964-10-07), Ստամբուլ, Թուրքիա), թուրք երգիչ և դերասան։

Կենսագրություն
--------------

Ծնվել է 1964 թվականի հոկտեմբերի 7-ին Ստամբուլում՝ ուսուցիչ Յիլմազա Բինգյոլի և երգչուհի Սենեմ Ակաշի ընտանիքում, որն առավել հայտնի է Շախսենեմ Բադջի անվամբ։

1977 թվականին՝ մոր առաջարկով, Յավուզ Բինգյոլը ընդունվում է Անկարայի կոնսերվատորիա։ 1979 թվականին՝ ծնողների ամուսնալուծությունից հետո, Բինգյոլը լքեց կոնսերվատորիան, ապա մոր հետ տեղափոխվեց Իզմիր, որտեղ ընտանիքը պահելու համար ստիպված եղավ աշխատել ցածր աշխատավարձով։ 1983 թվականին Յավուզ Բինգյոլը վերսկսում է ուսումը երաժշտության ոլորտում, 1989 թվականին նա իր ընկեր Նիհաթ Այդինի հետ հիմնում է «Atmacalar» նվագախումբը։ 1991 թվականին նվագախումբը վերանվանվում է «Umuda Ezgi»։ 1995 թվականին նա հեռանում է խմբից և ձայնագրում իր «Sen Türkülerini Söyle» անվամբ առաջին սոլո ալբոմը։

Որպես դերասան՝ Յավուզ Բինգյոլը նկարահանվել է մի շարք թուրքական մինի-սերիալներում, այդ թվում ՝ «Բայանլար Բայլարում» , «Ախ Բե Ստամբուլում» և «Յանուկ Կոզայում» ։ Բինգյոլը նկարահանվել է նաև «Zerda» և «Eşref Saati» ռոմանտիկ սերիալներում։ Յավուզ Բինգյոլի մասնակցությամբ նկարահանված ֆիլմերը հաջողակ էին․ «Երեք կապիկներ» ֆիլմը ցուցադրվեց 2008 թվականի Կաննի կինոփառատոնում, իսկ ռեժիսոր Ջեյրան Նյուրի Բիլգը ճանաչվեց լավագույն ռեժիսոր։ Մյուս ֆիլմը, որտեղ նկարահանվել է Բինգյոլը, «Նա հիմա բանակում է» ֆիլմն է, որը առաջադրվել է Ստամբուլի միջազգային կինոփառատոնի «Լավագույն թուրքական սերիալ» մրցանակին։

### Անձնական կյանք

2015 թվականի օգոստոսի 4-ին Յավուզ Բինգյոլը չորրորդ անգամ ամուսնացավ երգչուհի Օյկյու Գյուրմանի հետ։ Բինգյոլը ունի մեկ դուստր Թյուրքյու Սինեմի հետ առաջին ամուսնությունից։ Ուսումնառությունն անց է կացվել Միացյալ Նահանգներում։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Yavuz Bingöl biyografisi
2. ↑  Yavuz Bingöl — Sabah
3. ↑  Umuda Ezgi — Ada Music
4. ↑  Yavuz Bingöl — Biyografi.net
5. ↑  «Yavuz Bingöl'ün kızı manken oldu». Արխիվացված է օրիգինալից 2016 թ․ մարտի 4-ին. Վերցված է 2019 թ․ օգոստոսի 4-ին.
**«Դանիելա Սթիլի աստղը»** (անգլ.՝ Danielle Steel's Star), 1993 թվականի ամերիկյան հեռուստատեսային կինոնկար, որ նկարահանել է ռեժիսոր Մայքլ Միլլերը Դանիելա Սթիլի և Քլեր Լաբինի սցենարով, որը հիմնված է Դանիելա Սթիլի համանուն վեպի վրա։ Գլխավոր դերերում նկարահանվել են Ջենի Գարթը, Քրեյգ Բիրկոն, Թերի Ֆարելը, Փենի Ֆուլերը և Միտչել Ռայանը։

Սյուժե
------

Երիտասարդ և պարզամիտ երգչուհի Քրիստալ Ուայաթն առաջին հայացքից սիրահարվում է գրավիչ և բարի զինվորական Սպենսերին։ Ժամանակի ընթացքում երգչուհին հաջողության է հասնում, և նրա կյանքը վերածվում է հեքիաթի։ Սակայն աստիճանաբար Սպենսերն սկսում է զգալ, որ աղջկա համբավը կործանում է իրենց հարաբերությունները։ Բացի այդ, Սպենսերն ամուսնացած է բարձրաշխարհիկ տիկին Էլիզաբեթի հետ, որը Քրիստալին թույլ չի տա ոչնչացնել իրենց ամուսնությունը։ Շուտով պարզվում է, որ Քրիստալը երեխայի է սպասում, և աղջիկը նոր կյանք է սկսում իր ընկերոջ հետ միասին, որը ստանձնում է երեխայի հոգատարությունը։ Այնուամենայնիվ, Քրիստալը որոշում է, որ ինքը չի կարող նրան այդպիսի պատասխանատվության տակ դնել, և Սպենսերը վերջապես լքում է իր կնոջը և մի քանի տարի անց վերամիավորվում իր նոր ընտանիքի` Քրիստալի և որդու՝ Զեբի հետ։

Դերերում
--------

* Ջեննի Գարթ – Քրիստալ Ուայաթ
* Քրեյգ Բիրկո – Սպենսեր Հիլլ
* Թերի Ֆարել – Էլիզաբեթ
* Պեննի Ֆուլլեր – Օլիվիա Ուայաթ
* Միտչ Ռայան – Հարրիսոն Բարքլայ
* Ջիմ Հեյնի – Թեդ Ուայաթ
* Ռոքսաննա Ռիզ – Փերլ
* Ալբերտ Հոլլ – Լարրի
* Ջոն Մաքկեն – Ուիլլյամ Հիլլ
* Մելենդի Բրիտ – Պրիսցիլլա Բարքլայ
* Ջեյնի Դեյլի – Ֆրենսիս Հիլլ
* Թեդ Ուոս – Էռնի
* Բիբի Օստերվալդ – հորաքույր Պամելա

Արտադրություն
-------------

Նկարահանումները տեղի են ունեցել ԱՄՆ Կալիֆոռնիա նահանգի Փասադենա քաղաքում տեղակայված Արդեն վիլլայում։

Թողարկում տեսաերիզով
--------------------

Ֆիլմն ԱՄՆ-ում թողարկվել է VHS-ով «Anchor Bay Entertainment»-ի կողմից 1997 թվականի նոյեմբերի 18-ին։ «Universal Studios»-ը թողարկել է չորս ֆիլմերի DVD հավաքածու Միացյալ Նահանգներում (ներառյալ «Աստղը») երկու սկավառակով 2007 թվականի հունվարի 9-ին։ Բացի այդ, ֆիլմը հրատարակվել է DVD-ով նաև Մեծ Բրիտանիայում։

Ծանոթագրություններ
------------------

1. ↑  Filming Locations For «Star» (1993)
2. ↑  Danielle Steel’s Star [VHS] (1993) | Jennie Garth (Actor), Craig Bierko (Actor), Michael Miller (Director) | Format: VHS Tape
3. ↑  Danielle Steel 2 DVD Collection (Palomino / Secrets / Star / The Promise) (1993) | Christopher Plummer (Actor), Eva Marie Saint (Actor), Michael Miller (Director), Peter H. Hunt (Director) | Rated: NR | Format: DVD
4. ↑  Star (1993) | Jennie Garth (Actor), Craig Bierko (Actor), Michael Miller (Director) | Format: DVD

Արտաքին հղումներ
----------------

* «Դանիելա Սթիլի աստղը»(անգլ.) ֆիլմը Internet Movie Database կայքում
* «Դանիելա Սթիլի աստղը»(անգլ.) ֆիլմը allmovie կայքում:
* MyLifetime.com: «Դանիելա Սթիլի աստղը»

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · Internet Movie Database · Rotten Tomatoes |

 |
**Ռոբ Փայք** (անգլ.՝ **Robert C. (Rob) Pike**, 1956, Կանադա), կանադացի ծրագրավորող և գրող։ Նա հիմնականում հայտնի է իր՝ Bell Labs-ում և Go ծրագրավորման լեզվի վրա կատարված աշխատանքի համար։ Bell Labs-ում նա Unix թիմի անդամ էր, ընդգրկված էր Plan 9 և Inferno օպերացիոն համակարգերի, ինչպես նաև Limbo ծրագրավորման լեզվի ստեղծման մեջ։

Նա նաև Unix-ի համար նախատեսված Blit գրաֆիկական տերմինալի համամշակող է եղել. մինչ այդ նա 1981 թվականին գրել է Unix-ի համար նախատեսված առաջին պատուհանային համակարգը։ Պայկը AT&T-ի 4,555,775-րդ արտոնագրի կամ «աջակցման խանութի արտոնագրի» միակ գյուտարարն է՝ X գրաֆիկական համակարգի պրոտոկոլի մասը և ամենաառաջին ծրագրային արտոնագրերից մեկը։

Տարիների ընթացքում Պայկն աշխատել է բազում տեքստային խմբագրիչների վրա․ sam-ը և acme-ն ամենահայտնիներն են և մինչ այժմ ակտիվ օգտագործան և մշակման մեջ են։

Փայքը՝ Բրայան Կերնիգանի հետ, *«The Practice of Programming»* և *«The Unix Programming Environment»* գրքերի համահեղինակն է։ Կեն Թոմպսոնի հետ UTF-8-ի համահեղինակն է։ Պայկը նաև մշակել է ավելի փոքր համակարգեր, ինչպիսիք են, օրինակ, էլեկտրոնային փոստերի սեփականատերերի դեմքերի ցուցադրման համար նախատեսված vismon ծրագիրը։

փայքը նաև մի անգամ հայտնվել է *Late Night with David Letterman*-ում՝ որպես Penn & Teller կատակերգական դուետ տեխնիկական օգնական։

Փայքն աշխատում է Google-ում, որտեղ նա ընդգրկված է Go և Sawzall ծրագրավորման լեզուների ստեղծման մեջ։

Պայկն ամուսնացած է գրող և նկարազարդող Ռենի Ֆրենչի հետ․ զույգն ապրում է թե՛ ԱՄՆ-ում, թե՛ Ավստրալիայում։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Rob (2006 թ․ հունիսի 11). «Command Center». Commandcenter.blogspot.com. Վերցված է 2013 թ․ հունիսի 25-ին.
2. ↑  McIlroy, M. D. (1987). *A Research Unix reader: annotated excerpts from the Programmer's Manual, 1971–1986* (PDF) (Technical report). CSTR. Bell Labs. 139.
3. ↑  «Penn and Teller Late Night With David Letterman». Վերցված է 2016 թ․ դեկտեմբերի 13-ին.
4. ↑  
Pike, Rob; Dorward, Sean; Griesemer, Robert; Quinlan, Sean (2005 թ․ հունվարի 1). «Interpreting the Data: Parallel Analysis with Sawzall». *Scientific Programming*. **13** (4): 227–298.
5. ↑  
«Renee French – A River Runs Through It – Artist Interview». *WOW x WOW*. 2015 թ․ հուլիսի 27.

 Վիքիքաղվածքն ունի քաղվածքների հավաքածու, որոնք վերաբերում են  ***Ռոբ Փայք*** հոդվածին

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Scopus |
|  |
| 

|  Չափորոշչային վերահսկողություն |
| --- |
|  |
| BNF: 12713063g · CiNii: DA00313527 · CONOR: 117417315 · ISNI: 0000000109244990 · LCCN: n82237212 · NDL: 00452822 · NKC: mub2011644449 · NTA: 070046050 · NUKAT: n00012275 · SUDOC: 056736231 · VIAF: 91891753 · WorldCat VIAF: 91891753 |

 |

 |
Անվան այլ կիրառումների համար տե՛ս՝ Ակներ (այլ կիրառումներ)

**Ակներ**, գյուղ Արևմտյան Հայաստանում, Կիլիկիայի հյուսիսում։ Գտնվում էր Սարոս գետի ճյուղերից մեկի` Պարատիս (Ակներ) գետի ափին, Ցախուտ և Բարձրբերդ գավառների մոտակայքում։

Գյուղի մասին հիշատակվել է 1139 թվականից սկսած։ Գյուղի մասին հիշատակել են Սմբատ Գունդստաբլը, Հեթում Պատմիչը, Կիրակոս Գանձակեցին և XIV դարի գրիչ Սերովբեն, որը գյուղի անունը նշել է Ակներ վանքում 1326 թվականին ընդօրինակված Նարեկի աղոթամատյանի հիշատակարանում։ 1270 թվականին այստեղ` Ակներ վանքում մահացել է Հեթում Ա հայոց թագավորը։ Ակների մոտակայքում է գտնվում Ակներ կամ Ականց անապատ վանքը։

Ծանոթագրություններ
------------------

1. ↑  Հակոբյան Թ. Խ. Մելիք-Բախշյան Ստ. Տ. Բարսեղյան Հ. Խ. Հայաստանի և հարակից շրջանների տեղանունների բառարան, հ. 1 [Ա-Գ] (խմբ. Մանուկյան Լ. Գ.), Երևան, «Երևանի Համալսարանի Հրատարակչություն», 1986, էջ 139 — 992 էջ։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 1, էջ 227)։*  |
**«Անապատի լուսին»** (անգլ.՝ Mojave Moon), 1996 թվականի ամերիկյան ճամփորդական կինոնկար, դերերում՝ Դեննի Այելլո, Էնն Առչեր,Մայքլ Բին, Անջելինա Ջոլի և Ջեք Նուսեուորդի։ Սցենարը գրել է Լեոնարդ Գլասերը, ռեժիսոր՝ Քևին Դոուլինգ։

Սյուժե
------

Ալ Մաքքորդը իր սիրած ռեստորանում էր, երբ ծանոթանում է մի գրավիչ երիտասարդ կնոջ՝ Էլլիի հետ, որը քաղաքից գնում էր դեպի Մոհավի անապատ, որտեղ ապրում էր նրա մայրը՝ Ջուլին։ Ալը սիրավեպ է սկսում ազատամիտ Ջուլիի հետ՝ չնայած նրա զուգընկերոջ՝ Բոյդի ներկայությանը, որը որոշ պահերի նմանվում էր խելագարի։ Դրան հաջորդում են տարօրինակ իրադարձություններ, և Ալին մնում է բացատրություն գտնել։

Անապատում Ալի մեքենայի անվադողը ծակվում է։ Նա բացում է բեռնախցիկը և այնտեղ դիակ է հայտնաբերում (Էլլիի ընկերոջը՝ Կաիսերին, որի մասին Ալը դեռ տեղյակ չէր)։ Մայրուղու պարեկային ծառայության մոտակա անցումից հետո Ալը գնում է բենզալցակայան՝ լիցքավորվելու համար, երբ նրան կողոպուտելու փորձ են կատարում։ Բենզալցակայանի աշխատողի՝ զենքերով ստեղծած խառնաշփոթը Ալին թույլ է տալիս անվնաս փրկվել։

Տուն վերադառնալիս Ալն այցելում է Էլլիին, ապա Ջուլիին։ Նրա մեքենան բացահայտ գողանում են։ Դրսում նրանք նկատում են Բոյդին, որը փախչում էր մոտակա մոթել։ Այն բանից հետո, երբ Ալը գնում է իր մեքենան փնտրելու, Բոյդը հասնում է մոթել, վերցնում կանանց, ապա գնում Մոհավի և նրանց փակում տնակում։

Ալը և իր դերասան ընկեր Սալը փրկարարական առաքելություն են իրականացնում, բայց Բոյդը նրանց ծեծի է ենթարկում։ 
Դեռ կենդանի Կաիսերը, աննկատ հասնում է Մոհավի այն ժամանակ, երբ Բոյդը փորձում էր բեռնատարից մեքենայի հետ միասին քարհանք նետել Ալին, Սալին, Էլլին և Ջուլիին։

Էլլին վերադառնում է Լոս Անջելես Սալի հետ, իսկ Ալը գիշերը համենայն դեպս մնում է Ջուլիի հետ։

Դերասանական կազմ
----------------

| Դերակատար | Դեր |
| --- | --- |
| Դեննի Այելլո |  Ալ Մաքքորդ  Ալ Մաքքորդ  |
| Անջելինա Ջոլի | Էլլի Ռիգբի  Էլլի Ռիգբի  |
| Էնն Առչեր | Ջուլի, Էլլիի մայրը  Ջուլի, Էլլիի մայրը  |
| Մայքլ Բին | Բոյդ, Ջուլիի ընկերը  Բոյդ, Ջուլիի ընկերը  |
| Ալֆրեդ Մոլինա | Սալ Սենտորի  Սալ Սենտորի  |
| Ջեք Նուսեուորդի | Կաիսեր, Էլլիի ընկերը  Կաիսեր, Էլլիի ընկերը  |
| Ժակ Նորման | Թերի  Թերի  |
| Մայքլ Մեսսի | Ջենի Նյուտոն որպես հինգերորդ տղա Ջենի Նյուտոն  |

Ծանոթագրություններ
------------------

1. ↑
2. 1 2
3. 1 2 3 4 5 6
4. ↑  «Mojave Moon». *The New York Times*. Արխիվացված է օրիգինալից 2008 թ․ փետրվարի 6-ին. Վերցված է 2021 թ․ փետրվարի 10-ին.

Արտաքին հղումներ
----------------

* «Անապատի լուսին»(անգլ.) ֆիլմը Internet Movie Database կայքում
* Անապատի լուսին(անգլ.) ֆիլմը Rotten Tomatoes կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Rotten Tomatoes |

 |
**Ադապտացված տեքստ** (լատին․՝ *adaptare* - «հարմարեցնում եմ»), երեխաների կամ քիչ պատրաստված ընթերցողների, օտար լեզուներ ուսումնասիրողների համար թեթևացված, հեշտացված որևէ գրական տեքստ։ Դա հիմնականում լինոմ են հայտնի գրողների գեղարվեստական ստեղծագործություն, որն այնպես է հարմարեցվում, որ օգտագործվեմ միայն որոշակի տեսակի քերականական կառույցներ ու բառեր, որոնք հասկանալի կլինեն ընթերցողների կոնկրետ խմբի։ Լինում են նաև ուղղումներ՝ համաձայնեցված այս կամ այն երկրի քաղաքական դոկտրինային։ Նման տեքստերը պատրաստելու համար մեծ վարպետություն է պահանջվում՝ ստեղծագործության բովանդակության մեջ թափանցելու և հեղինակի, ստեղծագործության ոճը պահպանելու համար։ Այս դեպքում տեքստը կրճատվում է, պարզեցվում է շարահյուսությունը, քիչ հանդիպող բառերն ու բառակապակցությունները փոխարինվում են կամ բացատրվում։ Ադապտացված է օրինակ «Մանկական Աստվածաշունչը»։ Դասական ստեղծագործությունների ադապտացումը երեխաների համար աստիճանաբար իր հանդեպ ավելի մեծ հետաքրքրություն է գրավում։

Ծանոթագրություններ
------------------

1. ↑  Մելս Սանթոյան (2009). *Գրականագիտական բառարան*. Երևան: «Վան Արյան». էջ 8.
2. ↑  *Курдина И. В.* Адаптированные издания художественной литературы как объект книговедения (История развития, типологические особенности, современные проблемы) // *Всесоюзная книжная палата* The Book : Researches and Materials. — М.: Изд-во «Книга», 1986. — Т. 53. — С. 28.
**Հուա Մուլան** (չինարեն ավանդ. 花木蘭, հեշտ. 花木兰 , պինին: *Huā Mùlán*), չինական պոեմի հերոսուհի, որը իր տարեց հոր փոխարեն գնաց պատերազմ, չնայած նրան, որ բանակը կազմված էր միայն տղամարդկանցից։ Պոեմը գրվել է VI դարում, բնօրինակ տարբերակը պահպանված չէ, ի տարբերություն մյուս տարբերակների հավաքածուի, որը ստեղծել է XII դարում Գո Մաոցյանեմը։ Արդյոք կա Մուլանի իրական նախատիպը, թե ոչ՝ դեռ հայտնի չէ։

Անուն
-----

«Մուլան» անունը նշանակում է «Մագնոլիա»(«mù»-ն նշանակում է ծառ, իսկ «lán»-ը նշանակում է «Օրքիդեա»)։ Մուլան անվանը ավելացրել են նաև «Huā» ազգանունը, որը նշանակում է «ծաղիկ»։

Սյուժե
------

Մուլանն իրեն ներկայացնում է տղամարդ և զբաղեցնում է այն տեղը, որը հատկացված էր հոր համար։ Ապա կայսրը նրան է տալիս իր պաշտոնը։ Հետո նա վերադառնում է տուն, և երբ նրան այցելում են իր ընկերները, տեսնում են Մուլանին կանացի հագուստով։

Մասնագետները վիճում են իրադարձությունների ժամանակաշրջանի վերաբերյալ․ մի մասը հակված է այն կարծիքին, որ դեպքերը կատարվել են Հյուսիսային Վեյում (մ․թ․ա․ 425-445), մյուսները գտնում են, որ այն Սու Յան դի կայսրի ժամանակաշրջանն է (604-617 թվականներ)։

Պոեմում հանդիպում են անոմատոպեյաներ։

Մշակույթում
-----------

### Գրականություն

Մին դինաստիայի գահակալման ժամանակաշրջանում գրվեց Մուլանի մասին պոեմը։ Մի շարք հետագա ստեղծագործություններում նա հանդես է գալիս որպես կերպար։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  *張覺明* 木蘭史研究(չին.): 故里、姓氏、時代、生平考 — 1 — 臺北市: 2015. — P. 1—15. — ISBN 978-986-5681-44-9
2. ↑  *張覺明* 木蘭史研究(չին.): 故里、姓氏、時代、生平考 — 1 — 臺北市: 2015. — P. 18. — ISBN 978-986-5681-44-9
3. ↑  *張覺明* 木蘭史研究(չին.): 故里、姓氏、時代、生平考 — 1 — 臺北市: 2015. — P. 18—21. — ISBN 978-986-5681-44-9
4. ↑  *張覺明* 木蘭史研究(չին.): 故里、姓氏、時代、生平考 — 1 — 臺北市: 2015. — P. 22—23. — ISBN 978-986-5681-44-9
5. ↑  *張覺明* 木蘭史研究(չին.): 故里、姓氏、時代、生平考 — 1 — 臺北市: 2015. — P. 23—34. — ISBN 978-986-5681-44-9
6. ↑  *張覺明* 木蘭史研究(չին.): 故里、姓氏、時代、生平考 — 1 — 臺北市: 2015. — P. 34—37. — ISBN 978-986-5681-44-9
7. ↑

### Անիմացիա

1998 թվականին Walt Disney ընկերությունը նկարահանեց համանուն մուլտֆիլմ, 2004 թվականին՝ դրա շարունակությունը։

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 101576200X · LCCN: nb2015004817 · VIAF: 315180132 · WorldCat VIAF: 315180132 |

 |
**Մարդասպան աղջիկը** (անգլ.՝ Hit girl), կոմիքսների շարք, որի հեղինակն է Մարկ Միլլարը, նկարազարդել է Ջոն Ռոմիտ կրտսերը։ Շարքը հրատարակվել է Marvel Comics-ի կողմից, Icon-ի ներքո։ Կոմիքսի իրադարձությունները տեղի են ունենում «Տուրուդմփոց» և «Տուրուդմփոց 2» կոմիքսների միջև։

Սյուժե
------

Մինդի Մակրիդին պետական դպրոցում փորձությունների է ենթարկվում, որոնք նրա բոլոր բնազդներին հակառակ են գնում։ Պատմության մեջ պատմվում է «Ժառանգի» (Քրիս Ջենովեզեի) աճի և Մինդիի և Դեյվի փոխհարաբերությունների, ինչպես նաև` «Հարված հետույքին 2» կոմիքսի սկզբում հանցավորության դեմ պայքարից Մարդասպանի հեռանալու պատճառների մասին։ Պատմությունը նաև ավելի խոր պատկերացում է տալիս Մինդի Մակրիդիի կյանքի մասին, արտացոլելով այն սթրեսը, որի հետ նա բախվում է` հասակակից այնպիսի աղջիկների, ինչպիսին է Դեբբի Ֆորմանը, կողմից ծաղրվելու պատճառով (Ֆորմանը Մինդին պարանով կախում է տանիքից, որպեսզի ստիպի ընկերանալ իր հետ)։

Սյուժեն նաև օգնում է հասկանալ «Հարված հետույքին» կոմիքսի ավարտն ու «Հարված հետույքին 2»-ում բազմաթիվ զգեստավորված հերոսների հայտնվելը։

Կերպարներ
---------

* Մինդի Մակրիդի` Մարդասպան աղջիկը կոմիքսից
* Դեյվ Լիզեվսկի` «Հարված հետույքին» կոմիքսից
* Քրիս Ջենովեզե
* Մարկուս Ուիլյամս
* Վիկ Գիգանտե
* Ռալֆի Ջենովեզե

Արտադրություն
-------------

Մարդասպանի մասին կոմիքսը ծանուցվել է Kapow comicon կայքում։ Շարքը կենտրոնացված է Մարդասպանի պատմության վրա, որի իրադարձությունները տեղի են ունենում «Տուրուդմփոց» և «Տուրուդմփոց 2» կոմիքսնեի միջև և ցուցադրում է, թե ինչպես է նա ապրում սովորական կյանքով, օրինակ` հաճախում միջնակարգ դպրոց։

2012 թվականի մայիսին Universal Studios-ը գնել է կոմիքսի էկրանավորման իրավունքը։ Ֆիլմում նաև եղել են պահեր, որոնք վերցվել են Մարդասպան աղջկա մասին առանձին կոմիքսից։

Արձագանքներ
-----------

«Մարդասպան աղջիկը» կոմիքսը հաջողությամբ վաճառվել է. դա մասամբ կապված է նաև ֆիլմի հայտնի լինելու հետ։ «Մարդասպանին» անվանում են «տեսողական առումով շշմեցուցիչ» կոմիքս։

Ծանոթագրություններ
------------------

1. ↑  Kit, Borys. «'Hit-Girl' Comic Book Preview: Read the First Eight Pages (Exclusive)». *The Hollywood Reporter*. Վերցված է 2012 թ․ սեպտեմբերի 29-ին.
2. ↑  Tyler, Joshua (2012 թ․ մայիսի 8). «Universal in Talks for 'Kick-Ass 2'». *The Hollywood Reporter*. Վերցված է 2012 թ․ մայիսի 19-ին.

Արտաքին հղումներ
----------------

* Պաշտոնական կայք.
Այ- Տոդոր հրվանդանը ծովից
Այ-Տոդոր, գ. Գասպրա
**Այ-Տոդոր** (ուկրաիներեն՝  Ай-Тодор, Ղրիմի թաթարերեն՝  Ay Todor, Ай Тодор, հունարեն՝  Άγιος Τόντορ), հրվանդան Ղրիմի հարավում, Յալթայից 8,5 կմ դեպի հարավ-արևմուտք։ Արևմուտքից եզրափակում է Յալթայի ծոցը։ Այ-Տոդոր անվանումը հունարենից թարգմանած նշանակում է "Սուրբ Ֆյոդոր":

Այ-Տոդոր հրվանդանը բաղկացած է երեք ժայռոտ ելուստներից, որոնք կազմում են ծովից գրեթե անհասանելի զանգված։ Ելուստներից մեկում, Ավրորայի ժայռի վրա, գտնվում է XX դարի սկզբին պսևդոգոթական ոճով կառուցված հայտնի Ծիծեռնակի բույն պալատը։ Առավել գեղատեսիլ է Այ-Տոդորյան կենտրոնական ելուստը։ Վաղ միջնադարում այստեղ կանգնած էր Սուրբ Թեոդորոս վանքը, որից և հրվանդանն ստացավ իր անունը։ Միակ հարմարավետ կառամատույցը միայն մի փոքր լողափով ծովախորշ է։ Ուստի հրվանդանի ձախ (արևելյան) ելուստը կոչվում է Լիմեն-Բուրուն (ղրիմի թաթարերեն՝ «նավահանգստի հրվանդան»)։

Տեղումների միջին տարեկան քանակը 400 մմ-ից պակաս է և Սարիչ հրվանդանը, Այ-Տոդոր հրվանդանի հետ մեկտեղ, Ղրիմի հարավային ափերի առավել չոր վայրերից մեկն է։ Այ-Տոդոր հրվանդանի վրա բացակայում է խմելու ջուրը։ Այն այստեղ է հասնում Այ-Պետրիի վրա գտնվող աղբյուրներից ջրագծերով։

Պահպանվել են I—III դարերում գոյություն ունեցած Խառակս հռոմեական ռազմական ճամբարի մնացորդները։

1835 թվականին Սևծովյան նավատորմի հրամանատար Մ. Պ. Լազարևի մասնակցությամբ հրվանդանի ծայր հարավային ելուստի վրա հիմնադրվել է Այ-Տոդորյան փարոսը, որը գործում է մինչ օրս, և Սև ծովի հնագույն փարոսներից մեկն է։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Ղրիմի թերակղզին ներկայումս դե ֆակտո հանդիսանում է Ռուսաստանի Դաշնության, իսկ դե յուրե՝ Ուկրաինայի տարածքի մի մասը
2. ↑  *Бабков И. И.* Климат (серия "Природа Крыма"). — Симферополь: Крым, 1966.
3. ↑  «СССР: Маяк Айтодорский». Արխիվացված է օրիգինալից 2011 թ․ օգոստոսի 30-ին. Վերցված է 2017 թ․ հունվարի 9-ին.

Գրականություն
-------------

* *Дьяков В. Н.* Древности Ай-Тодора. — Ялта: Сборник трудов Алупкинского историко-бытового музея. вып. 1, 1930.(ռուս.)

Արտաքին հղումներ
----------------

* «Այ-Տոդոր հրվանդանի ժայռոտ առագաստները». Крым на Перекоп.Инфо. Արխիվացված օրիգինալից 2012 թ․ ապրիլի 8-ին. Վերցված է 2011 թ․ հոկտեմբերի 4-ին.(ռուս.)
* «Ծիծեռնակի բույն». Ղրիմի Հանրագիտարան. Արխիվացված օրիգինալից 2012 թ․ ապրիլի 8-ին. Վերցված է 2011 թ․ հոկտեմբերի 4-ին.(ռուս.)
* 
* 

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրոքհաուսի և Եփրոնի · Բրոքհաուսի և Եփրոնի փոքր · Ժամանակակից Ուկրաինայի · Մեծ սովետական (1 հրտ.) |

 |
**Անդրե Ֆիլիպե Բրաշ Անդրե** (պորտ.՝ André Filipe Brás André, օգոստոսի 26, 1989(1989-08-26), Vila do Conde, Պորտու, Պորտուգալիա), պորտուգալացի ֆուտբոլիստ, Պորտու ակումբի և Պորտուգալիայի ազգային հավաքականի կիսապաշտպան։

Ակումբային կարիերա
------------------

Անդրեն Պորտու և Վարզիմ ակումբների սանն է։ Վերջինում նա սկսել է իր ֆուտբոլային կարիերան։ 2008 թվականին ակումբի կազմում Անդրեն դեբյուտել է պորտուգալական Սեկունդայում։ 2008 թվականի դեկտեմբերի 7-ին Գոնդոմար ակումբի դեմ խաղում նա խփեց իր առաջին գոլը Վարզիմում։ 2010 թվականին Անդրեն խաղաց Դեպորտիվո Լա Կորունյա ակումբի երկրորդ թիմում, իսկ հետո վերադարձավ Վարզիմ։

2012 թվականի ամռանը նա տեղափոխվեց Վիտորիա Գիմարայնշ։ Լիսաբոնի Սպորտինգի դեմ խաղում Անդրեն դեբյուտեց Սանգրիշ Լիգայում։ Դեկտեմբերի 9-ին, Օլյանենսի ակումբի դեմ խաղում նա խփեց իր առաջին գոլը նոր թիմում։ 2013 թվականին Անդրեն օգնեց թիմին նվաճել Պորտուգալիայի գավաթը։ 2015 թվականի հունվարի 4-ին Նասիոնալ Ֆունշալ ակումբի դեմ խաղում Անդրեն հեղինակեց հեթ թրիկ։

Նույն թվականի ամռանը նա տեղափոխվեց Պորտու։ Տրանսֆերի արժեքը կազմեց 1,5 միլիոն եվրո։ Օգոստոսի 15-ին, իր նախկին ակումբի՝ Վիտորիայի դեմ խաղում նա դեբյուտեց «դրակոնների» կազմում, երկրորդ խաղակեսում փոխարինելով Էկտոր Հերերային։ Սեպտեմբերի 20-ին Լիսաբոնի Բենֆիկայի դեմ խաղում նա խփեց իր առաջին գոլը Պորտուում։ Սեպտեմբերի 29-ին, Չեմպիոնների Լիգայի շրջանակներում, Լոնդոնի Չելսիի դեմ խաղում Անդրեն խփեց գոլ։ Նոյեմբերի 4-ին Թել Ավիվի «Մակկաբիի» դեմ խաղում Անդրեն նորից աչքի ընկավ գոլով։

Միջազգային կարիերա
------------------

2015 թվականի մարտի 31-ին Կաբո Վերդեի հավաքականի դեմ ընկերական խաղում նա նշեց իր նորամուտը Պորտուգալիայի կազմում։

Ձեռքբերումներ
-------------

**Ակումբային**

Պորտուգալիա **«Վիտորիա Գիմարայնշ»**

* Պորտուգալիայի գավաթ՝ 2011-12

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.
2. 1 2  As (իսպ.) — Madrid: Grupo Prisa, 1967.
3. ↑  «Гондомар VS. Варзим 2:1» (ռուսերեն). soccerway.com. 2008—12—07.
4. ↑  «Витория Гимарайнш VS. Спортинг Лиссабон 0:0» (ռուսերեն). soccerway.com. 2012—08—18.
5. ↑  «Витория Гимарайнш VS. Ольяненси 2:0» (ռուսերեն). soccerway.com. 2012—12—09.
6. ↑  «Витория Гимарайнш VS. Насьонал Фуншал 4:0» (ռուսերեն). soccerway.com. 2015—01—04.
7. ↑  «Порту VS. Витория Гимарайнш 3:0» (ռուսերեն). soccerway.com. 2015—08—15.
8. ↑  «Порту VS. Бенфика 1:0» (ռուսերեն). soccerway.com. 2015—09—20.
9. ↑  «Порту VS. Челси 2:1» (անգլերեն). soccerway.com. 2015 թ․ սեպտեմբերի 29.
10. ↑  «Маккаби VS. Порту 1:3» (անգլերեն). soccerway.com. 2015 թ․ նոյեմբերի 4.
11. ↑  «Португалия VS. Кабо-Верде 0:2» (ռուսերեն). soccerway.com. 2015—03—31.

Արտաքին հղումներ
----------------

* Պրոֆիլը soccerway.com կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · eu-football.info (խաղացող) · FootballDatabase.eu · ForaDeJogo (խաղացող) · National Football Teams.com · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · ՈւԵՖԱ |

 |
«**Խիբուլա**» (վրաց.՝ ხიბულა), 2016 թվականին 42film, Alamdary Films, Arizona Films ընկերությունների և ռեժիսոր Գիորգի Օվաշվիլիի նկարահանած վրացական ֆիլմ։

Ֆիլմի բյուջեն կազմել է 1 525 011 եվրո։ 2011 թվականին ֆիլմը ներկայացվել է Կաննի կինոփառատոնում, 2017 թվականին՝ «Ոսկե ծիրան» միջազգային կինոփառատոնի «Խաղարկային ֆիլմերի մրցույթ» ծրագրում։

Սյուժե
------

Պատերազմից պառակտված երկրի նախագահական պալատը ընկնում է ապստամբ ուժերի ձեռքը։ Փախչող նախագահին ուղեկցում են վարչապետն ու չորս թիկնապահները։ Նրանք նախագահին խորհուրդ են տալիս գնալ այլ երկիր, բայց նախագահը հրաժարվում է հեռանալ իր ժողովրդից։ Նա ցանկանում է հասնել թագավորական զորքերին, որոնք, ըստ բամբասանքների, սպասում եմ հեռավոր Խիբուլա գյուղում։ Ուղևորությունը դժվար է. սառեցնող ցրտի միջով ոտքով անցնում են լեռնային վայրերով։ Թշնամու անտեսանելի ուժերը հետապնդում են նախագահին՝ համոզված, որ նախագահը գիտի, որ իրենք հետապնդում են նրան։ Խիբուլայում թագավորական զորքերի ոչ մի նշան չկա։ Նախագահը սկսում է կասկածել վարչապետի և թիկնապահների հավատարմությանը։ Ֆիզիկական ճամփորդությունը դառնում է հոգևոր ճամփորդություն դեպի մի նպատակ, որն անհայտ է այն մարդկանց համար, որոնք երդվել են պաշտպանել նրան։ Նրա պաշտպանների դերը դառնում է անհասկանալի. արդյոք նրանք հետևում են նախագահին՝ պաշտպանելով նրան թշնամու ուժերից կամ իրենից։ Նախագահը բարձրանում է լեռներ՝ հետապնդվելով իր ընկերների և թշնամիների կողմից։

Դերեր
-----

* Հոսեյն Մահջուբ
* Քիշվարդ Մանվելիշվիլի
* Զուրաբ Անթելավա
* Նոդար Ձիձիգուրի
* Գալոբա Գամբարով

Նկարահանող խումբ
----------------

* Պրոդյուսեր (ներ)՝ Գիորգի Օվաշվիլի, Այքե Գորեչկա, Գիյոմ դը Սեյ, Քրիստոֆ Կուկուլա
* Ռեժիսոր՝ Գիորգի Օվաշվիլի
* Սցենարի հեղինակ (ներ)՝ Գիորգի Օվաշվիլի, Ռուլոֆ Յան Մինեբո
* Օպերատոր՝ Էնրիկո Լուչիդի
* Երաժշտությունը՝ Իոսիֆ Բարդանաշվիլի
* Հնչյունային ձևավորող՝ Սեբաստիան Շմիդտ
* Մոնտաժող՝ Սուն-մին Կիմ

Ծանոթագրություններ
------------------

1. ↑
2. ↑  PRODUCTION: George Ovashvili’s Khibula Wraps Shooting
3. ↑  «Final moments of Georgia's first president - Ovashvili's new film "Khibula"». Արխիվացված է օրիգինալից 2016 թ․ նոյեմբերի 5-ին. Վերցված է 2017 թ․ հուլիսի 12-ին.
4. ↑  «Խիբուլա». Արխիվացված է օրիգինալից 2017 թ․ հուլիսի 10-ին. Վերցված է 2017 թ․ հուլիսի 12-ին.

Արտաքին հղումներ
----------------

* Khibula(անգլ.) ֆիլմը Internet Movie Database կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AlloCiné · Filmportal · Internet Movie Database |

 |
**Ռեմո Առնոլդ** (հունվարի 17, 1997(1997-01-17), Knutwil, Sursee Constituency, Լյուցերն, Շվեյցարիա)՝ շվեյցարացի ֆուտբոլիստ, կիսապաշտպան։ Ներկայումս հանդես է գալիս շվեյցարական «Լյուցերն» ակումբոոմ։

Ակումբային կարիերա
------------------

Առնոլդը Լյուցերնի ակադեմիա տեղափոխվեց 12 տարեկանում։ 2014 թվականից հանդես էր գալիս երկրորդ թիմում, որտեղ անցկացրել է տասնհինգ հանդիպում։ 2015/2016 մրցաշրջանից հետո հրավիրվել է գլխավոր թիմի կազմ։ 2015 թվականի սեպտեմբերի 27-ին նշել է նորամուտը Շվեյցարիայի առաջնությունում՝ Ցյուրիխի դեմ խաղով, դուրս գալով հիմնական կազմում և անցկացնելով խաղադաշտում ողջ հանդիպումը։ Իր առաջին մրցաշրջանում նա անցկացրել է յոթ հանդիպում, չառանձնանալով ոչ մի անգամ։

Ազգային կարիերա
---------------

Առնոլդը բոլոր երիտասարդական հավաքականներում հանդիսանում էր հիմնական կազմի խաղացող։ Հավաքականի կազմում մասնակցել է Եվրոպայի առաջնությունների մի քանի ընտրական փուլերին, սակայն եզրափակիչ փուլ դուրս չի եկել ոչ մի անգամ։

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  «FC Luzern - FC Zurich» (անգլերեն) — soccerway.com. Վերցված է 3 июля 2016-ին.
3. ↑  «R. ARNOLD». *Soccerway*. Վերցված է 2016 թ․ ապրիլի 3-ին.

Արտաքին հղումներ
----------------

* Ֆուտբոլիստի էջը *soccerway.com* կայքում(անգլ.)
* Պրոֆիլը *transfermarkt.com* կայքում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · Soccerway · Transfermarkt (խաղացող) · worldfootball.net (խաղացող) |

 |
**«Ոսկե բջիջ»** (իսպ.՝ La jaula de oro), մեքսիկական կինոֆիլմ նկարահանված ռեժիսոր Դիեգո Կեմադի Դիեսի կողմից, էկրաններ է բարձրացել 2013 թվականին։ Ֆիլմը առաջին անգամ ցուցադրվել է 2013 թվականի Կաննի կինոփառատոնի շրջանակներում։ Ֆիլմը ստացել է մի շարք մրցանակներ և նոմինացիաներ, ներառյալ «Արիել» մրցանակը, որպես լավագույն ֆիլմ։

Սյուժե
------

Աղքատությունից հոգնած Գվատեմալայից երեք դեռահասներ՝ Հուանը, Սառան և Սամուելը որոշում են մեկնել ԱՄՆ։ Նրանք նավակով հատում են Մեքսիկայի սահմանը և այնտեղ հանդիպում են Չաուկային, ով հնդկական ցոցիլի ազգից է։ Սակայն նա դեռ չի կարողանում խոսել իսպաներեն, բայց նրան հաջողվում է ընկերանալ Սառայի հետ։ Երբ նրանք հայտնվում են Չյապաս քաղաքում, նրանց բռնում է ներգաղթային ոստիկանությունը։ Նրանք վերցնում են Չաուկի և Հուանի կոշիկները և նրանց արտաքսում հետ՝ Գվատեմալա։

Սամուելը որոշում է մնալ տանը, և, սակայն Հուանին դուր չի գալիս մեկնել արկածների Չաուկի հետ, Սառան պնդում է, որ նա պետք է գա, և նրանք երեքով նորից մեկնում են հյուսիս։ Մեքսիկական բանակը կանգնեցնում է գնացքը, որով նրանք մեկնում էին, և փորձում է օրենքը խախտողներին կանգնեցնեին։ Նրանց հաջողվում է թաքնվել շաքարեղեգի դաշտում, որտեղ նրանց տալիս են ժամանակավոր աշխատանք։

Երբ նրանք կրկին մեկնում գնացքով, բայց այս անգամ արդեն դեպի ԱՄՆ, նրանց կանգնեցնում են թմրանյութեր վաճառողները։ Նրանք գողանում են ուղևորների մոտից բոլոր գումարները, և իրենց հետ տանում են կանանց։ Թմրանյութ վաճառողներից մեկը հասկանում է, որ Սառան, ով տղայի հագուստով է, իրականում աղջիկ է և նրան էլ են տանում։ Հուանը և Չաուկը ամեն կերպ փորձում էին նրանց խանգարել, սակայն նրանց քնեցնում են, և երբ արթնանում են, հասկանում են, որ արդեն ուշ է և ոչինչ չեն կարող անել։

Մեկ այլ գնացքում նրանք ծանոթանում են Գվատեմալիից ժամանած մի տղայի հետ, ով նրանց առաջարկում է իր օգնությունը։ Նրանք մեկնում են նրա հետ, սակայն իրականում նա նրանց տանում է մարդկանց վաճառողների մոտ։ Վաճառողների ղեկավարը բաց է թողնում Հուանին, քանի որ նա ինքն էլ է Գվատեմալայից։ Հետո Հուանը գալիս է նրանց մոտ և առաջարկում գումար՝ որպեսզի Չաուկին ազատ արձակեն, որը նա աշխատել էր շաքարեղեգի դաշտում։

Չաուկը և Հուանը հասնում են մինչև Մեխիկալի, որտեղ նրանց օգնություն են ցույց տալիս ԱՄՆ-ի սահմանապահները, բայց հետո նրանց բաց են թողնում մի ամայի տեղում, որտեղ էլ արտագաղթյալների որսորդը սպանում է Չաուկին։

Դերերում
--------

* Բրենդոն Լոպես - *Հուան*
* Ռոդոլֆո Դոմինգես - *Չաուկ*
* Կարեն Մարտինես - *Սառա*
* Կարլոս Չահոն - *Սամուել*
* Էկտոր Տաուիտե - *Գրեգորիո*
* Ռիկարդո Էսկեռա - *Վիտամինա*

Ծանոթագրություններ
------------------

1. ↑
2. ↑
3. ↑
4. 1 2  ČSFD (չեխերեն) — 2001.
5. ↑
6. ↑
7. ↑
8. ↑
9. ↑
10. ↑  Freebase տվյալների վերբեռնում — Google.
11. ↑  El burgalés Diego Quemada-Díez competirá en el Festival de Cannes "El cineasta Diego Quemada-Díez (Burgos, 1969) presentará «La jaula de oro» -su primer largometraje- en la sección «Un Certain Regard» del certamen de la 66 edicion del Festival de Cannes."
12. ↑  «2013 Official Selection».
13. ↑  «'La Jaula de Oro' Sweeps Mexico's Ariels». Variety.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Թեմատիկ կայքեր | AllMovie · AlloCiné · ČSFD · FilmAffinity · Internet Movie Database |

 |
**Երվանդ և Իսահակ Տեր-Ավետիքյանների բնակելի տուն**, տեղական նշանակության պատմամշակութային հուշարձան Երևանի Կենտրոն վարչական շրջանում՝ Հանրապետության փողոցում։ Ներառված է Կենտրոն վարչական շրջանի պատմության և մշակույթի անշարժ հուշարձանների ցանկում։

Պատմություն
-----------

Շենքը գտնվում է Երևանի Հանրապետության 24 հասցեում՝ «Երևան» կինոթատրոնի հարևանությամբ։ Կառուցված է սև տուֆից, երկհարկանի է։ Եղել է Երվանդ և Իսահակ Տեր-Ավետիքյանների առանձնատունը։ Ըստ պաշտոնական տեղեկությունների՝ կառուցվել է 1905 թվականին։

Ըստ Երվանդ Տեր-Ավետիքյանի ծոռան՝ Զաքար Տեր-Ավետիքյանի, Երվանդ Տեր-Ավետիքյանի ջանքերով և միջոցներով Երևանում ստեղծվել են հիմնական կառույցներ՝ Ֆիլհարմոնիայի փոքր համերգասրահի շենքը Աբովյան փողոցում (որի կառուցումն ավելի շատ կապվում է Ալեքսանդր Մանթաշյանցի անվան հետ, սակայն դիմումատուն նշել է, որ շենքը, ներառյալ՝ Իտալիայում պատվիրված ջահը, կառուցվել և կահավորվել է Տեր-Ավետիքյանի ֆինանսական միջոցներով), Երևանի պետական համալսարանի և 1-ին հիվանդանոցի շենքերը Աբովյան փողոցում, ՀՀ ֆինանսների նախարարության շենքը Նալբանդյան փողոցում, Ռուսական տաճարը Շահումյան հրապարակում, քաղաքի 1-ին փոքրիկ հիդրոկայանը, Թուրքիան Հայաստանին միացնող Մարգարայի կամուրջը, Երևան-Ջուլֆա երկաթուղային գծի բոլոր կամուրջները, Երվանդ Տեր-Ավետիքյանի միջոցներով է վերականգնվել Նորքի Սուրբ Մարիամ Աստվածածին ավերված եկեղեցին և այլն։

Խորհրդային տարիներին Երվանդ և Իսահակ Տեր-Ավետիքյանների տունն ազգայնացվել է ու դարձել բազմաբնակարան շենք։ Տեր-Ավետիքյաններին նույնպես շենքից բնակարան է բաժին հասել։ Շենքում բիզնես նշանակության տարածքներ են, մի հատված պահպանվել է որպես բնակելի։ Շենքում է տեղակայված «Զաթար Պիցցա» խորտկարանը։

Տեր-Ավետիքյանները Երևանում նշանավոր և հարգված գերդաստան են եղել։ Նրանց եղբայրներից մեկը՝ Արամ Տեր-Ավետիքյանը, եղել է հայտնի բժիշկ։ Նրա առանձնատունը Երևանի Աբովյան 1/1 հասցեում (նախկինում՝ Աստաֆյան 17) գտնվող ամենագեղեցիկ շենքերից մեկն է։

|  |  |  |
| --- | --- | --- |
|  | Տեր-Ավետիքյանների ամբողջ գերդաստանը հին Երևանում հայտնի անձնավորություններ են եղել։ Արամ Տեր-Ավետիքյանի հայրը` Նազար Տեր-Ավետիքյանը, ռուս-պարսկական պատերազմում ռուսական զորքերին օգնություն ցուցաբերելու համար ցարական հրամանագրով որպես պարգևատրում ստացել է ազնվականի տիտղոս, որը ժառանգաբար անցել է նրա տղաներին։- ճարտարապետ Մարիետա Գասպարյան |  |

Տես նաև
-------

* Կենտրոն վարչական շրջանի պատմության և մշակույթի անշարժ հուշարձանների ցանկ (Երևան)

Պատկերասրահ
-----------

* 
*

Ծանոթագրություններ
------------------

1. ↑  Wiki Loves Monuments monuments database — 2017.
2. ↑  Հայաստանի Հանրապետության Երևան քաղաքի պատմության և մշակույթի անշարժ հուշարձանների պետական ցուցակը հաստատելու մասին ՀՀ կառավարության որոշում
3. 1 2 3 4 5  «Երվանդ Տեր-Ավետիքյանի 100-ամյա առանձնատունը, որտեղ մինչ օրս ապրում են նրա ժառանգները». Արխիվացված է օրիգինալից 2019-09-13-ին. Վերցված է 2020-01-06-ին.
**Սյուզան Ուոլթերս** (անգլ.՝ Susan Walters, սեպտեմբերի 28, 1963(1963-09-28), Ատլանտա), ամերիկացի դերասանուհի։ Նախկինում եղել է ֆոտոմոդել։ Հայտնի է «Երիտասարդ և հանդուգն» սերիալում Դայան Ջենկինսի դերով (2001-2010), «Վամպիրի օրագրերը» սերիալում Քերոլ Լոկվուդի (մարդագայլ Թայլերի մայրը) դերով (2009-2012) և «Պատանի գայլը» սերիալում Նատալի Մարտինի (Լիդիայի մայրը) դերով (2011-2017)։

Կենսագրություն
--------------

Սյուզան Ուոլթերսը ծնվել է 1963 թվականի սեպտեմբերի 28-ին, ԱՄՆ-ի Ջորջիա նահանգի Ատլանտայի արվարձանում։ Հաճախել է Շամբլիի միջնակարգ դպրոցը։ 18 տարեկան հասակում տեղափոխվել է Նյու Յորք։

Կարիերա
-------

1981 թվականին հաղթել է «Miss Teen All American» գեղեցկության մրցույթում, որտեղ ներկայացրել է Ջորջիան։

Էկրաններում առաջին անգամ հայտնվել է 1983 թվականին «Անվերջ սեր» հեռուստասերիալում Լորնա Ֆորբսի դերում և նկարահանվել է այնտեղ մինչև 1986 թվականը։ 1988 թվականին Սյուզանը նկարահանվել է Պրիսցիլա Փրեսլիի «Էլվիսը և ես» կենսագրական ֆիլմում։

Սյուզանը ակտիվորեն նկարահնվել է հեռուստատեսությունում։ Վերջին տարիներին հաճախ նկարահանվել է գերբնական էակների մասին սերիալներում։ Մարմնավորել է Քերոլ Լոկվուդի դերը «Վամպիրի օրագրերը» սերիալում (2009-2012) և Նատալի Մարտինի դերը «Պատանի գայլը» սերիալում (2011-2017)։

Անձնական կյանք
--------------

1986 թվականի ապրիլի 19-ին ամուսնացել է Լինդեն Էշբիի հետ։ Նրանք ունեն 2 դուստր՝ Ֆրենսիս Գրեյս Էշբի (ծնվել է 1991 թվականին) և Սավանա Էլիզաբետ Էշբի (ծնվել է 1992 թվականին)։ Ամուսնությունից առաջ զույգը հանդիպել է 3 տարի։

Ծանոթագրություններ
------------------

1. ↑  Cohn, Paulette (2005 թ․ հունվարի 16). «Susan Walters moves to 'Point Pleasant'». *The Free Lance-Star*. էջ 46. Վերցված է 2012 թ․ հուլիսի 13-ին.
2. ↑  Kroll, Dan J. (2011 թ․ սեպտեմբերի 30). «Diane returning, Donnelley isn't». *Soap Central*. Soapcentral. Վերցված է 2012 թ․ մայիսի 26-ին.
3. ↑  Logan, Michael (2012 թ․ օգոստոսի 5). «Exclusive: Maura West Joins The Young and the Restless». *TV Guide*. TVGuide.com. Վերցված է 2012 թ․ մայիսի 26-ին.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Internet Movie Database · ԿինոՊոիսկ |
|  |
| Բառարաններ և հանրագիտարաններ | Notable Names Database |
|  |
| Չափորոշչային վերահսկողություն | ISNI: 0000000395043822 · NTA: 074047264 · VIAF: 289686441 · WorldCat VIAF: 289686441 |

 |